# TW de l'Hidra Femella

TW de l'Hidra Femella (TW Hydrae) és un estel en la constel·lació d'Hidra de magnitud aparent +11,1. Al costat d'altres 20 estels de baixa massa, TW de l'Hidra Femella forma part de l'associació estel·lar de TW de l'Hidra Femella, a la qual dona nom.

## Característiques

TW de l'Hidra Femella és una nana taronja de tipus espectral K8Ve. Té una temperatura efectiva de 3973 K i gira sobre si mateixa amb una velocitat de rotació projectada de 6 km/s. A 184 anys llum de distància del sistema solar, és l'estrella T Tauri més propera al Sol i, com a tal, és un estel molt jove, amb una edat de 8 a 10 milions d'anys. L'estel sembla estar formant un disc protoplanetari de pols i gas, que en imatges del Telescopi espacial Hubble apareix vist de front.

## Disc protoplanetari

El 2005 es va descobrir un disc circumestel·lar de més de 10 UA de diàmetre al voltant de TW de l'Hidra Femella. Aquest conté petits fragments de roca, que poden constituir el material per a la formació de futurs planetes. La grandària de les partícules del disc és de l'ordre de centímetres. D'acord amb la teoria comunament acceptada, la formació planetària comença quan els grans de la pols del disc xoquen i acreixen formant fragments majors, que amb el transcurs del temps acaben formant planetes.

## Possible sistema planetari

En 2007 es va anunciar el descobriment d'un planeta massiu al voltant de TW de l'Hidra Femella, denominat TW de l'Hidra Femella b. Tindria una massa aproximada 9,8 vegades major que la massa de Júpiter, un període orbital de 3,56 dies, i es mouria a una distància de 0,04 UA de l'estel, dins de la vora interna del disc protoplanetari. Ja que l'estel és tan jove, podria ser el planeta extrasolar més jove descobert fins al moment, i essencialment podria estar encara en formació. El diàmetre probable del planeta seria 1,5 vegades el de Júpiter, i brillaria intensament a causa de la seva joventut, abans de refredar-se i contreure's en el transcurs dels propers milers de milions d'anys fins a la grandària de Júpiter.
| Acompanyant (En ordre des de l'estrella) | Massa (M$_J$) | Període orbital (dies) | Semieix major (UA) | Excentricitat |
| TW de l'Hidra Femella b | > 9,8 ± 3,3 | 3,56 ± 0,02 | 0,041 ± 0,002 | 0,04 ± 0,03 |
No obstant això, un posterior estudi en 2008 ha arribat a la conclusió que en realitat el planeta no existeix. Les variacions de la velocitat radial no eren conseqüents quan eren observades en longituds d'ona diferents, la qual cosa no es produiria si aquestes variacions estiguessin ocasionades per la presència d'un planeta. En canvi, les variacions semblen ser causades per una taca estel·lar freda que cobreix el 7 % de la superfície de TW de l'Hidra Femella, la qual entra i surt del camp de visió a mesura que l'estel rota.

## Vegeu també

* Llista de planetes extrasolars

## Referències

* ↑ Claire Moutou «SPIRou Input Catalogue: global properties of 440 M dwarfs observed with ESPaDOnS at CFHT» (en anglès). Monthly Notices of the Royal Astronomical Society, 2, 4-2018, pàg. 1960–1986. DOI: 10.1093/MNRAS/STX3246.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 3 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «A young massive planet in a star-disk system» (en anglès). Nature, 7174, 03-01-2008, pàg. 38–41. DOI: 10.1038/NATURE06426.
* ↑ «Search for associations containing young stars (SACY). I. Sample and searching method» (en anglès). Astronomy and Astrophysics, 3, 12-2006, pàg. 695-708. DOI: 10.1051/0004-6361:20065602.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* ↑ TW Hydrae (SIMBAD)
* ↑ da Silva, L.; Torres, C. A. O.; de La Reza, R.; Quast, G. R.; Melo, C. H. F.; Sterzik, M. F. «Search for associations containing young stars (SACY). III. Ages and Li abundances». SAO/NASA ADS Astronomy Abstract Service. 833-839.
* 1 2 Setiawan; Th. Henning, R. Launhardt, A. Müller, P. Weise & M. Kürster «A young massive planet in a star–disk system». Nature. DOI: 10.1038/nature06426.
* ↑ McKee «First planet discovered around a youthful star». NewScientist.com news service. Arxivat de l'original el 2008-01-03 [Consulta: 12 gener 2019]. Arxivat 2008-01-03 a Wayback Machine.
* ↑ «A young extrasolar planet in its cosmic nursery: Astronomers from Heidelberg discover planet in a dusty disk around a newborn star». Institut Max Planck d'Astronomia, 02-01-2008. [Consulta: 12 gener 2019].
* ↑ Huélamo, N.; Figueira, P.; Bonfils, X.; Santos, N. C.; Pepe, F.; Gillon, M.; Azevedo, R.; Barman, T.; Fernández, M.; di Folco, E.; Guenther, E. W.; Lovis, C.; Melo, C. H. F.; Queloz, D.; Udry, S. «TW ;Hydrae: evidence of stellar spots instead of a Hot Jupiter». SAO/NASA ADS Astronomy Abstract Service. L9-L13.